**Ministru kabineta noteikumu "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi"" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt un papildināt Eiropas Reģionālās attīstības fonda (turpmāk – ERAF) 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) īstenošanas nosacījumus. Plānotās izmaiņas iekļaujas esošajā 9.3.1.1. pasākumam pieejamajā finansējumā. Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis".  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās kārtas projektu iesniegumu atlases īstenošanas noteikumi"" (turpmāk – noteikumu projekts) ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Attiecināmo un neattiecināmo izmaksu nosacījumu precizējumi.**Pašvaldības, kas ir iesaistījušās 9.2.2.1. pasākuma[[1]](#footnote-1) īstenošanā, sadarbībā ar plānošanas reģioniem kā 9.2.2.1. pasākuma finansējuma saņēmējiem plāno nepieciešamos infrastruktūras ieguldījumus sabiedrībā balstītu sociālo pakalpojumu izveidei vai attīstībai 9.2.2.1. pasākuma mērķa grupas personām[[2]](#footnote-2). Pamatojoties uz 9.2.2.1. pasākuma mērķa grupas personu individuālo vajadzību izvērtējumu un izstrādātajos individuālajos atbalsta plānos iekļautajiem nepieciešamajiem pakalpojumiem, plānošanas reģionu deinstitucionalizācijas plānos tiek noteikti izmaksu ziņā visefektīvākie un pašvaldības ilgtermiņa vajadzībām atbilstošākie sabiedrībā balstītu sociālo pakalpojumu infrastruktūras attīstības risinājumi, kuri tiks attīstīti 9.3.1.1. pasākuma ietvaros. Daudzas pašvaldības, izvērtējot mērķa grupas personu vajadzības un savas infrastruktūras resursus, kā visefektīvāko risinājumu saskata daudzfunkcionālu sociālo pakalpojumu centru izveidi vienā ēkā vai ēku kompleksā saskaņā ar Labklājības ministrijas skaidrojumu par ERAF ieguldījumiem sabiedrībā balstītu sociālo pakalpojumu un ģimeniskai videi pietuvinātu pakalpojumu infrastruktūras attīstībai 9.3.1.1. pasākumā[[3]](#footnote-3). Daudzfunkcionālo sociālo pakalpojumu centrā pakalpojumus varētu saņemt gan 9.2.2.1. pasākuma mērķa grupas personas, gan citi pašvaldības iedzīvotāji un minētā centra izveidei pašvaldība var izmantot gan 9.3.1.1. pasākuma publisko finansējumu, gan citu ES fondu pasākumu publisko finansējumu, kā arī pašvaldības budžeta finansējumu (piemēram, vienlaikus izmantot gan SAM 4.2.2.[[4]](#footnote-4) ietvaros pieejamo finansējumu un veikt ēkas energoefektivitātes pasākumus, gan 9.3.1.1. pasākuma pieejamo finansējumu attiecībā uz 9.2.2.1. pasākuma mērķa grupas personām nepieciešamo pakalpojumu nodrošināšanu, gan pašvaldības budžetu attiecībā uz to pakalpojumu daļu, kas plānoti pašvaldības iedzīvotājiem, kuri nav 9.2.2.1. pasākuma mērķa grupas personas). Šādi risinājumi, kad viena infrastruktūras objekta attīstībai plāno finansējumu no vairākiem finanšu avotiem, ir uzskatāma par efektīvu resursu plānošanu un tā rezultātā 9.3.1.1. pasākuma finansējumu pilnā apmērā var novirzīt sabiedrībā balstītu sociālo pakalpojumu vietu izveidei, nevis ēkas energoefektivitātes pasākumiem. Projekta iesniegumā pašvaldībai būs jāapraksta visi projekti/programmas, ar kuriem 9.3.1.1. pasākuma projektam veidojas papildināmība/demarkācija.Tādējādi,lai nodrošinātu iespēju pašvaldībām attīstīt sabiedrībā balstītu sociālo pakalpojumu infrastruktūru vienlaikus ar ieguldījumu veikšanu citu ES fondu pasākumu (vai arī pašvaldības budžeta) ietvaros, nepieciešams noteikt, ka no 2017. gada 1. janvāra ir attiecināma arī līgumsaistību noslēgšana attiecībā uz esošu būvju pārbūvi vai atjaunošanu un teritorijas labiekārtošanu, kā arī materiāltehniskā nodrošinājuma iegādi, ja vien minētās darbības ir noteiktas kā infrastruktūras attīstības risinājums 9.2.2.1. pasākuma ietvaros izstrādātajā plānošanas reģiona deinstitucionalizācijas plānā un ja faktiskās šo darbību izmakasas tiek veiktas pēc 2018.gada 1. aprīļa.Piemēram, lai pēc iespējas ātrāk uzsāktu sabiedrībā balstītu sociālo pakalpojumu infrastruktūras izveidi, Valmieras pilsētas pašvaldība 2017.gadā ir noslēgusi līgumu par plānotā 9.3.1.1. pasākuma infrastruktūras objekta energoefektivitāti, būvniecības darbiem un materiāltehnisko nodrošinājumu, bet faktiski izmaksas, kas plānotas 9.3.1.1. pasākuma ietvaros (šajā gadījumā par materiāltehnisko nodrošinājumu), veikspēc 2018.gada 1.aprīļa. Savukārt pārējās 9.3.1.1. pasākuma izmaksas būs attiecināmas no 2018. gada 1. aprīļa pie nosacījuma, ka infrastruktūras objekts ir iekļauts attiecīgā plānošanas reģionu deinstitucionalizācijas plānā **(**ja pašvaldība uzsāks ieguldījumu veikšanu infrastruktūras objektā, kas netiks iekļauts deinstitucionalizācijas plānā, veiktās izmaksas nebūs attiecināmas). Minētais datums (2018.gada 1.aprīlis) noteikts, ievērtējot to, ka deinstitucionalizācijas plānu izstrādes un apstiprināšanas gala termiņš ir 2018. gada 30. jūnijs un pēdējā deinstitucionalizācijas plānu izstrādes ceturksnī par lielu daļu pašvaldību infrastruktūras objektu jau būs skaidrība. Šādas izmaiņas ierosinātas, lai veicinātu ātrāku sabiedrībā balstītu sociālo pakalpojumu infrastruktūras izveidi/attīstību 9.3.1.1. pasākuma ietvaros, jo sabiedrībā balstītu sociālo pakalpojumu infrastruktūras trūkums ir viens no būtiskākajiem iemesliem, kādēļ 9.2.2.1. pasākumā pašvaldības nevar nodrošināt mērķa grupas personām nepieciešamos pakalpojumus.Šādā gadījumā pašvaldība priekšfinansē sabiedrībā balstītu sociālo pakalpojumu infrastruktūras izveidi, savukārt veiktos izdevumus par 9.3.1.1. pasākuma atbalstāmajām darbībām, pašvaldības varēs atgūt, iesniedzot sadarbības iestādei pirmo maksājuma pieprasījumu pēc vienošanās par 9.3.1.1. pasākuma projekta īstenošanu noslēgšanas. **2. Projektu iesniegumu atlases kārtu organizēšanas termiņa pagarinājums.**MK noteikumu Nr. 871 pašreizējā redakcija nosaka, ka projektu iesniegumu atlases abās projektu iesniegumu atlases kārtās (turpmāk – atlases kārtas) organizē no 2018. gada 1. janvāra līdz 2018. gada 31. decembrim. Līdzšinējais termiņš tika noteikts pamatojoties uz to, ka līdz 2017. gada 31. decembrim[[5]](#footnote-5) 9.2.2.1. pasākumā tika plānota plānošanas reģionu deinstitucionalizācijas plānu apstiprināšana, kā rezultātā tiktu noteikts, kuras pašvaldības un ar kādiem infrastruktūras projektiem ir tiesīgas piedalīties 9.3.1.1. pasākumā un saņemt ERAF līdzfinansējumu plānotajiem ieguldījumiem sabiedrībā balstītu sociālo pakalpojumu infrastruktūrā. Ņemot vērā, ka 9.2.2.1. pasākumā atsevišķu plānošanas reģionu deinstitucionalizācijas plānu izstrāde kavējas objektīvu iemeslu dēļ (piem., Rīgas plānošanas reģions lauza līgumu ar sākotnējo deinstitucionalizācijas plānu izstrādātāju un jaunu izstrādātāju piesaistīja 2017. gada jūlijā, savukārt Latgales plānošanas reģions līgumu ar plāna izstrādātāju ir noslēdza 2017. gada jūnijā), Labklājības ministrija veica kārtējos MK noteikumu Nr. 313 grozījumus[[6]](#footnote-6), pagarinot plānošanas reģionu deinstitucionalizācijas plānu apstiprināšanu termiņu par 6 mēnešiem (līdz 2018. gada 30. jūnijam). Atbilstoši MK noteikumu Nr. 313 31. punktam 9.2.2.1. pasākums un 9.3.1.1. pasākums ir īstenojams tiešā sinerģijā. Ņemot vērā, ka 9.2.2.1. pasākumā plānots par pusgadu pagarināt plānošanas reģionu deinstitucionalizācijas plānu apstiprināšanas termiņu, tad attiecīgi par pusgadu (līdz 2019. gada 30. jūnijam) ir nepieciešams pagarināt 9.3.1.1. pasākuma projektu iesniegumu atlases termiņu, lai visām pašvaldībām tiktu nodrošināti vienādi nosacījumi attiecībā uz 9.3.1.1. pasākuma projektu iesniegumu atlases īstenošanas ilgumu (viens gads). Ņemot vērā, ka projektu iesniegumu atlases uzsākšanas priekšnoteikums ir deinstitucionalizācijas plānu apstiprināšana, papildus tiek noteikts, ka pirmās kārtas projektu iesniegumu atlases gadījumā projektu iesniegumu atlasi izludina pēc attiecīgā plānošanas reģiona deinstitucionalizācijas plāna apstiprināšanas Labklājības minsitrijas izveidotajā Sociālo pakalpojumu attīstības padomē (turpmāk – SPAP). **Projektu iesniegumu atlases otro kārtu izsludina pēc pirmā plānošanas reģiona deinstitucionalizācijas plāna apstiprināšanas SPAP, bet uzaicinājumu iesniegt projekta iesniegumu projekta iesniedzējam nosūta pēc attiecīgā plānošanas reģiona deinstitucionalizācijas plāna apstiprināšanas SPAP.**Šāds nosacījums nepieciešams, jo deinstitucionalizācijas plāni netiks apstiprināti vienā laikā, bet **ir svarīgi uzsākt projektu iesniegumu atlasi pēc iespējas ātrākā laika periodā**.**3. Pašvaldību projektu konceptu saskaņošanas nosacījumi Vides aizsardzības un reģionālās attīstības ministrijas Reģionālās attīstības koordinācijas padomē.**9.3.1.1. pasākuma īstenošanai plānotas divas atlases kārtas, kur pirmajā atlases kārtā projektus īstenos pašvaldības, kas ir nacionālās nozīmes attīstības centri (turpmāk – lielās pilsētas), bet otrajā atlases kārtā – pašvaldības, kas ir reģionālās nozīmes attīstības centri un pašvaldības, kas nav nacionālās vai reģionālās nozīmes attīstības centri (turpmāk – pārējās pašvaldības). Šobrīd MK noteikumi Nr. 871 paredz, ka pašvaldību projektu idejas (attiecas uz pirmo atlases kārtu) un projektu ideju koncepti (attiecas uz otro atlases kārtu) ir izskatāmas un saskaņojamas Vides aizsardzības un reģionālās attīstības ministrijas (turpmāk – VARAM) izveidotajā Reģionālās attīstības koordinācijas padomē (turpmāk – RAK padome). VARAM ir veikusi MK noteikumu Nr. 614[[7]](#footnote-7) grozījumus[[8]](#footnote-8), ar kuriem tiek mazināts administratīvais slogs pārējām pašvaldībām attiecībā 9.3.1.1. pasākuma ietvaros izstrādāto sabiedrībā balstītu sociālo pakalpojumu attīstības plānojumu saskaņošanu RAK padomē. Minētie grozījumi pamatoti ar to, ka 9.3.1.1. pasākuma īstenošanai nepieciešamais finansējums sadalījumā pa finansējuma avotiem, sasniedzamo uzraudzības rādītāju vērtības, kā arī izmaksu ziņā visefektīvākie un pašvaldību vajadzībām atbilstošākie infrastruktūras attīstības risinājumi katrai pašvaldībai tiks iekļauti 9.2.2.1. pasākuma ietvaros izstrādātajos plānošanas reģionu deinstitucionalizācijas plānos, kas tiks saskaņoti ar katru pašvaldību un apstiprināti SPAP. Atbilstoši MK noteikumiem Nr. 313, SPAP deinstitucionalizācijas plāna apstiprināšanas procesā: 1) izvērtēs pašvaldības izvēlētā infrastruktūras attīstības risinājuma atbilstību mērķa grupas vajadzībām un kopējiem deinstitucionalizācijas mērķiem; 2) izvērtēs un analizēs pašvaldības izvēlētā infrastruktūras attīstības risinājuma atbilstību 9.3.1.1. pasākuma mērķiem, atbalstāmajām darbībām, attiecināmajām izmaksām un sasniedzamajiem rezultātiem; 3) saskaņos pašvaldības izvēlēto infrastruktūras attīstības risinājumu un tā īstenošanai nepieciešamo 9.3.1.1. pasākuma finansējuma apmēru un sasniedzamos uzraudzības rādītājus. Ņemot vērā SPAP noteiktos uzdevumus, izvērtēts, ka nav nepieciešams papildu VARAM RAK padomes saskaņojums attiecībā uz pārējo pašvaldību 9.3.1.1. pasākuma ietvaros izvēlētajiem infrastruktūras attīstības risinājumiem. Attiecībā uz lielajām pilsētām normatīvais regulējums netiek mainīts, jo RAK padomes loma integrēto teritoriālo investīciju pārvaldībā (kur projektus īsteno lielās pilsētas) ir noteikta ES fondu plānošanas dokumentos. Ņemot vērā visu iepriekšminēto, MK noteikumu projekts paredz:1) precizēt MK noteikumu Nr. 871 19. punktu, svītrojot nosacījumu, ka 9.3.1.1. pasākuma otrās atlases kārtas ietvaros atbalsta pārējo pašvaldību projektus, kuru projektu ideju koncepti ir saskaņoti RAK padomē;2) svītrot MK noteikumu Nr. 871 21. punktu, kas paredz, ka gadījumos, ja pārējo pašvaldību projektu ideju koncepti atšķiras no plānošanas reģionu deinstitucionalizācijas plānos iekļautā pašvaldības apstiprinātā sabiedrībā balstītu sociālo pakalpojumu infrastruktūras attīstības risinājuma, RAK padome izskata jautājumu un lemj par pienākumu šīm pašvaldībām kā projekta iesniedzējiem precizēt pašvaldību projektu ideju konceptus.**4. Nosacījumu papildinājums bērniem ar FT atbalstāmo sabiedrībā balstītu pakalpojumu infrastruktūras izveidei.**Līdzšinēji 9.3.1.1. pasākumā, attiecībā uz bērniem ar FT, atbalsts plānots pašvaldību ieguldījumiem infrastruktūrā tikai sabiedrībā balstītu sociālās rehabilitācijas pakalpojumu nodrošināšanai. Labklājības ministrijas un pašvaldību pārstāvju klātienes tikšanās reizēs par plānotajām darbībām 9.3.1.1. pasākuma ietvaros tika apzināts, ka pašvaldībās ir nepieciešams izveidot un attīstīt arī dienas aprūpes centra un īslaicīgās aprūpes pakalpojuma jeb "atelpas brīža" (turpmāk – "atelpas brīdis") pakalpojumu infrastruktūru. Minēto faktu apliecina arī pašvaldībās dzīvojošo bērnu ar FT individuālo vajadzību izvērtējumi un izstrādātie atbalsta plāni. Dienas aprūpes centra un “Atelpas brīža” pakalpojumu infrastruktūras trūkums ir minams kā viens no iemesliem, kāpēc 9.2.2.1. pasākumā nav izdevies piesaistīt nepieciešamo bērnu ar FT skaitu un tiem nepieciešamo pakalpojumu apjoms netiek nodrošināts vajadzīgajā apjomā. Atbilstoši prasībām sociālo pakalpojumu sniedzējiem[[9]](#footnote-9) "atelpas brīdis" kvalificējas kā sociālās aprūpes pakalpojums, bet dienas aprūpes centrs ietver sevī gan sociālās rehabilitācijas, gan sociālās aprūpes pakalpojumus, tāpēc pēc līdzšinējas MK noteikumu Nr. 871 redakcijas pašvaldības nav tiesīgas saņemt finanšu atbalstu dienas aprūpes centra vai "atelpas brīža" pakalpojuma infrastruktūras izveidei 9.3.1.1. pasākuma ietvaros. Lai veicinātu sabiedrībā balstītu sociālo pakalpojumu attīstību bērniem ar FT un palielinātu tiem pieejamo sociālo klāstu, Labklājības ministrija ir ņēmusi vērā pašvaldību ierosinājumu par atbalstu dienas aprūpes centra un "atelpas brīža" pakalpojuma izveidei un jau ar kārtējiem MK noteikumu Nr. 313 grozījumiem ir papildinājusi bērniem ar FT noteikto sabiedrībā balstīto sociālos pakalpojumu klāstu ar minētajiem pakalpojumiem, lai pašvaldības attiecīgi var plānot tos savos plānošanas reģionu deinstitucionalizācijas plānos. Savukārt MK noteikumu Nr. 871 44.2. apakšpunktā, kas nosaka to, kādiem sabiedrībā balstītiem sociālo pakalpojumu veidiem pašvaldības var plānot ieguldījumus infrastruktūrā bērniem ar FT, paredzēts svītrot atsauci uz sociālās rehabilitācijas pakalpojumiem, tādējādi paplašinot bērniem ar FT nepieciešamo pakalpojumu klāstu atbilstoši plānošanas reģionu deinstitucionalizācijas plānos noteiktajam. Tas nozīmē, ka pašvaldības var plānot ieguldījumus infrastruktūrā gan dienas aprūpes centru, gan "atelpas brīža" izveidei. **5. Darba vietas aprīkojuma noma.**MK noteikumu projekts paredz iespēju finansējuma saņēmējam projekta vadības personālam nepieciešamo darba vietas aprīkojumu ne tikai iegādāties, bet arī nomāt. Izmaiņas veiktas atbilstoši vadošās iestādes vadlīniju Nr. 2.1. "Vadlīnijas attiecināmo un neattiecināmo izmaksu noteikšanai 2014. – 2020. gada plānošanas periodā" aktuālās redakcijas (no 2017. gada 11. jūlija) 6.1. un 17.2. apakšpunktam, kur noteikts, ka, plānojot projektam nepieciešamo finansējumu, potenciālajam projekta iesniedzējam ir jāizvērtē, vai saimnieciski izdevīgāk ir darba vietas aprīkojumu pirkt vai nomāt un šajā gadījumā jāievēro saimnieciskā izdevīguma princips, kā arī, lai nodrošinātu vienotu pieeju tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu.**7. Citi redakcionāli un tehniski precizējumi.**1. MK noteikumu Nr. 871 IV. nodaļas nosaukums mainīts no "specifiskā atbalsta mērķa īstenošanas nosacījumi" uz "pasākuma īstenošanas nosacījumi";2.MK noteikumu Nr.871 14.1. apakšpunkts tiek redakcionāli precizēts, lai nepārprotami tiktu noteikts, ka gadījumā, ja 9.3.1.1.pasākuma finansējuma saņēmējs - pašvaldība izvēlās priekšfinansēt ERAF fiansējuma snieguma rezervi, tad pašvaldība projekta iesniegumā samazina ERAF finansējumu par 6,66 procentiem, attiecīgi palielinot pašvaldību līdzfinansējuma apmēru (šī brīža MK noteikumu 871 14.1.apakšpunkta redakcija nosaka, ka tiek samazināta ERAF finansējuma likme, nevis ERAF finansējuma apmērs);3. MK noteikumu Nr.871 40. punkts tiek redakcionāli precizēts, paredzot, ka gadījumos, ja 9.3.1.1.pasākuma finansējuma saņēmējs – pašvaldība ieguldījums plāno nekustanajā īpašumā, ka sir citas publiskas personas īpašumā, finansējuma saņēmējam arī īpašuma lietošanas tiesībām ir jābūt nostiprinātām uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam (šī brīža MK noteikumu Nr.871 40. punkta redakcija nosaka, ka tikai īpašuma faktiskā valdījuma tiesībām jābūt nostiprinātām uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam). |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | **Šobrīd izstrādes stadijā ir plānošanas reģionu deinstitucionalizācijas plāni un daudzu pašvaldību sabiedrībā balstītu sociālo pakalpojumu infrastruktūras risinājumi vēl nav saskaņoti un attiecīgi nav zināms to īstenošanai nepieciešamais 9.3.1.1.pasākuma finansējuma apmērs dalījumā pa pašvaldībām. Tas būs zināms pēc attiecīgā plānošanas reģiona deinstitucionalziācijas plāna apstiprināšanas Sociālo pakalpojumu attīstības padomē. Līdz ar to šobrīd nav iespējams apkopot informāciju par 9.3.1.1.pasākuma pirmās un otrās projektu iesniegumu atlases kārtas projektu iesniegumu iesniegšanas termiņiem un projektu indikatīvajām ikgadējām naudas plūsmām.** **Lai izpildītu 2017.gada 14.marta MK sēdes protokollēmuma Nr.12 43.§3.1.apakšpunktā doto uzdevumu, Labklājības ministrija līdz 2018.gada 30.septembrim iesniegs Finanšu ministrijai un Centrālajai finanšu un līgumu aģentūrai apkopoto informāciju par 9.3.1.1.pasākuma pirmās un otrās projektu iesniegumu atlases kārtas plānoto projektu iesniegumu iesniegšanas termiņiem.** **Savukārt attiecībā uz pašvaldību 9.3.1.1.pasākumā īstenoto projektu indikatīvajām ikgadējām naudas plūsmām, tās būs pieejamas Eiropas Savienības struktūrfondu un Kohēzijas fonda vadības informācijas sistēmā (KP VIS) pēc projektu iesniegumu iesniegšanas sadarbības iestādē.** |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir nelabvēlīgā situācijā esoši iedzīvotāji:1. pilngadīgas personas ar GRT;2. bērni ar FT un viņu likumiskie pārstāvji vai audžuģimenes;3. ārpusģimenes aprūpē esoši bērni. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projektā ietvertais tiesiskais regulējums attieksies uz pašvaldībām, kas būs tiesīgas iesniegt projekta iesniegumu 9.3.1.1. pasākumā. Minētajām pašvaldībām ir lielākas iespējas izvērtēt, kur un kā veikt ieguldījumus infrastruktūrā sabiedrībā balstītu sociālo pakalpojumu nodrošināšanai, kā arī to iestrādāt deinstitucionalizācijas plānā.  |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Labklājības ministrija rīkoja tehniskās sanāksmes ar katru plānošanas reģionu un tā teritorijā esošo nacionālās nozīmes attīstības centra pašvaldību, kas ir iesaistījusies 9.2.2.1. pasākumā un tāpēc ir tiesīga saņemt atbalstu 9.3.1.1. pasākuma ietvaros. Tikšanās tika rīkotas pēc 2017. gada 16. augusta vienošanās ar Latvijas Lielo pilsētu asociāciju, lai vienotos par katras attiecīgās pilsētas plānotajām darbībām 9.3.1.1. pasākuma ietvaros, t.sk. par plānoto pakalpojumu infrastruktūras attīstības risinājumu, sasniedzamajiem iznākuma rādītājiem un indikatīvajām izmaksām. Sanāksmēs piedalījās arī attiecīgā plānošanas reģiona un arī VARAM pārstāvji. 2017. gada 8. septembrī notika tikšanās ar Jēkabpils pašvaldības pārstāvjiem, 11. septembrī – ar Liepājas, 12. septembrī – ar Daugavpils un Rēzeknes, 13. septembrī – ar Ventspils, 14. septembrī – ar Valmieras, 20. septembrī – ar Jelgavas un 26. septembrī ar Jūrmalas pašvaldības pārstāvjiem. Savukārt 2017. gada 15. augustā Labklājības ministrija tikās ar Reģionālas attīstības centru apvienību, lai vienotos par turpmāko 9.2.2.1. pasākuma ieviešanas mehānismu un no tā izrietošajiem, 9.3.1.1. pasākuma ietvaros atbalstītajiem pašvaldību ieguldījumiem sabiedrībā balstītu sociālo pakalpojumu infrastruktūrā. Iepriekšminēto tikšanās rezultātā radušies priekšlikumi un ierosinājumi iekļauti MK noteikumu projektā. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2017. gada 3. oktobrī noteikumu projektu tīmekļvietnē <http://www.lm.gov.lv/text/1789> un aicinot līdz 2017. gada 17. oktobrim sabiedrības pārstāvjus:1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi atbildīga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz 2017. gada 17. oktobrim par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības kā 9.3.1.1. pasākuma finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Labklājības ministrs Jānis Reirs

Vjakse 67021641

ilga.vjakse@lm.gov.lv

1. 9.2.2. specifiskais atbalsta mērķis "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākums "Deinstitucionalizācija" (turpmāk – 9.2.2.1.pasākums) [↑](#footnote-ref-1)
2. 1) pilngadīgām personām ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā, un kurām ir noteikta smaga vai ļoti smaga invaliditātes grupa (I vai II grupa) (turpmāk – personas ar GRT); 2) ārpusģimenes aprūpē esošiem bērniem un jauniešiem līdz 17 gadu vecumam (ieskaitot), kuri saņem valsts un pašvaldības finansētus bērnu ilgstošas sociālās aprūpes un sociālās rehabilitācijas institūciju pakalpojumus (turpmāk – ārpusģimenes aprūpē esošie bērni); 3) bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs (turpmāk – bērni ar FT) un viņu likumiskie pārstāvji vai audžuvecāki; [↑](#footnote-ref-2)
3. Pieejams tīmekļa vietnē: http://www.lm.gov.lv/upload/skaidrojums\_ieguldijumi\_di.pdf [↑](#footnote-ref-3)
4. 4.2.2. specifiskā atbalsta mērķis "Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās" (turpmāk – SAM 4.2.2.); [↑](#footnote-ref-4)
5. Termiņš noteikts ar Ministru kabineta 2016. gada 29. novembra noteikumiem Nr. 755 "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" [↑](#footnote-ref-5)
6. Ministru kabineta 2017. gada 5. decembra noteikumi Nr. 709 "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi" [↑](#footnote-ref-6)
7. Ministru kabineta 2015. gada 27. oktobra noteikumi Nr. 614 "Reģionālās attīstības atbalsta pasākumu īstenošanas, novērtēšanas un finansēšanas kārtība" (turpmāk – MK noteikumi Nr. 614) [↑](#footnote-ref-7)
8. Ministru kabineta 2017. gada 12. decembra noteikumi Nr. 740 "Grozījumi Ministru kabineta 2015. gada 27. oktobra noteikumos Nr. 614 "Reģionālās attīstības atbalsta pasākumu īstenošanas, novērtēšanas un finansēšanas kārtība" [↑](#footnote-ref-8)
9. Ministru kabineta 2017. gada 13. jūnija noteikumi Nr. 338 "Prasības sociālo pakalpojumu sniedzējiem" [↑](#footnote-ref-9)